খোঁজ নিয়ে জানা যায়, সাধারণ শিক্ষা বোর্ড থেকে পাস করে আসা শিক্ষার্থীদের কলা ও মানবিকী অনুষদে ভর্তির ক্ষেত্রে ‘বিজ্ঞান’, ‘মানবিক’, ‘অন্যান্য’ (ব্যবসায় শিক্ষা) নামে তিন ক্যাটাগরিতে ভাগ করা হয়। কিন্তু মাদরাসা শিক্ষা বোডের্র অধীনে এইচএসসি পাস করে আসা বিজ্ঞান বিভাগ ও মানবিক বিভাগের শিক্ষার্থীদের ‘বিজ্ঞান’ ও ‘মানবিকে’ অন্তর্ভুক্ত না করে তাদের ‘অন্যান্য’ ক্যাটাগরির মধ্যে অন্তর্ভুক্ত করা হয়। ওই ‘অন্যান্য’ ক্যাটাগরির মধ্যে কারিগরি শিক্ষা বোর্ডের শিক্ষার্থী এবং ইংরেজি মাধ্যম (ও-লেভেল এ-লেভেল)-এর শিক্ষার্থীরাও রয়েছে। আর এ ‘অন্যান্য’ ক্যাটাগরিতে ভর্তি ইচ্ছুক শিক্ষার্থী সংখ্যা বেশি হলেও সিট সংখ্যা অন্য দুই ক্যাটাগরি থেকে বিভাগভেদে দুই থেকে তিন গুণ কম।